
Vsem izvajalcem CT in MR preiskav




Navodilo o beleženju in obračunavanju zdravstvenih storitev in izdanih materialov


Okrožnica ZAE 7/24: Dopolnitve šifrantov za obračun zdravstvenih storitev


Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.

Podlaga za dopolnitve in spremembe šifrantov za obračun zdravstvenih storitev so sprejete Spremembe in dopolnitve Pravil obveznega zdravstvenega zavarovanja (Uradni list RS, št. 124/2023 z dne 8. 12. 2023; v nadaljevanju Pravila OZZ).


V okrožnici je zajeta naslednja vsebina:

1.	Računalniška tomografija in magnetna resonanca – uvedba napotnic do zaključka zdravljenja s 10. 9. 2024





S spoštovanjem.


	Pripravila:
Jerneja Bergant, višja področna svetovalka

Vsem izvajalcem CT in MR preiskav

Povzetek vsebine

Novela Pravil OZZ med drugim določa, da na napotnici ne bo več naveden obseg pooblastil in tudi ne njena časovna veljavnost. Hkrati novela določa, da se te določbe začnejo uporabljati od vzpostavitve tehničnih možnosti, ki bodo omogočale njihovo izvajanje v sistemu eZdravje.
21. 8. 2024 smo vas z dopisom obvestili, da so tehnične možnosti že pripravljene, tako da bo od 10. 9. 2024 dalje omogočeno izdajanje zgolj napotnic do zaključka zdravljenja ter na napotnicah ne bo več treba določati obsega pooblastil (1, 2 ali 3). To pomeni, da na napotnicah, izdanih po tem datumu, ne bo več naveden obseg pooblastil (štelo se bo, da ima napotni zdravnik samodejno vsa pooblastila) in tudi ne njena časovna veljavnost (napotnice bodo veljale do zaključka zdravljenja). 
Nova ureditev se uporablja tudi za napotnice, ki so bile izdane pred 10. 9. 2024 in jim veljavnost pred  tem še ni potekla, in sicer ne glede na obseg pooblastil in obdobje veljavnosti, ki je določeno na teh predhodno izdanih napotnicah. Vse »stare« napotnice, ki jim obdobje veljavnosti še ni poteklo, bodo transformirane v napotnice do zaključka zdravljenja z vsemi pooblastili.
Navedene spremembe, ki sicer veljajo za vse napotnice, vplivajo le na spremembo beleženja (obračuna) CT in MR preiskav, zato v nadaljevanju podajamo pravila, kako izvajalci CT in MR preiskav izpolnjujejo podatke o napotnicah od 10. 9. 2024 dalje:
· V polje »Oznaka veljavnosti napotnice« se vedno navaja šifra 2 »Za obdobje N mesecev«;
· V polje »Obdobje veljavnosti napotnice« se vedno navaja 99 mesecev;
· [bookmark: _Hlk175559141]V polje »Obseg pooblastil« se vedno navaja nova šifra 9 »Ni podatka«.

Navodilo za obračun

Skladno z navedenim dopolnjujemo šifrant 39.3 »Obsegi pooblastil na napotnici« z novo šifro 9 »Ni podatka«:

	Šifra
	Opis

	1
	Pregled in mnenje

	2
	Zdravljenje osnovne bolezni / poškodbe in njenih posledic

	3
	Napotitev na zdravljenje k drugim specialistom in v bolnišnico

	9
	Ni podatka



Dopolnjujemo tudi Navodilo o beleženju in obračunavanju zdravstvenih storitev in izdanih materialov v poglavju 13.4.4 »Podatki o storitvah CT/MR« v razdelku »Realizirana zdravstvena listina – OZZ« kot sledi:

	Podatek
	Opis, pravila za navajanje podatka

	Oznaka veljavnosti napotnice
	Navede se veljavnost izdane napotnice; šifra 2 po šifrantu 39.2.

	Obdobje veljavnosti napotnice 
	Navede se število mesecev veljavnosti napotnice. Podatek se obvezno navaja v primeru, ko je veljavnost napotnice 2 – za obdobje N mesecev, sicer se ne navaja.
Navede se 99 mesecev.

	Obseg pooblastil
	Navede se obseg pooblastil na napotnici; šifra 9 po šifrantu 39.3.




Spremembe veljajo za napotnice, izdane od 10. 9. 2024 dalje.

Kontaktna oseba za vsebinska vprašanja: 
Sabina Poznič-Verk (sabina.poznic-verk@zzzs.si; 01/30-77-389)

